**अनुसन्धान कार्यशाला २०७९ सम्पन्न**

आज मिति २०७९ साल असोज २९ गते शनिबारका दिन सुकुना बहुमुखी क्याम्पस सुन्दरहरैँचा, मोरङको अनुसन्धान व्यवस्थापन एकाइ (RMC-Sukuna) को आयोजनामा क्याम्पसमा कार्यरत शिक्षक तथा कर्मचारीहरूमा अनुसन्धान तथा समिक्षित जर्नल आर्टिकल लेखन सम्बन्धि कार्यशाला सञ्चालन गरियो । कार्यक्रमको शुरुमा अनुसन्धान व्यवस्थापन एकाइका प्रमुख श्री गणेशप्रसाद दहालले कार्यशालाको महत्व र ‌औचित्य प्रस्टपार्दै शिक्षक तथा कर्मचारीहरूका लागि गर्दै आएका क्रियाकलाप र गतिविधि उल्लेख गर्नुभयो । शिक्षक तथा कर्मचारीहरूले अनुसन्धान तथा प्राज्ञिक लेखन गरेमा क्याम्पसले पुर्याउने आर्थिक, वित्तिय र प्राविधिक सहयोगको नीतिगत व्यवस्था उल्लेख गर्नुभयो ।

 कार्यक्रमको दोस्रो र मुख्य चरणमा त्रिभुवन विश्वविद्यालय, शिक्षाशास्त्र सङ्काय, पाठ्यक्रम तथा मूल्याङ्कन विभाग, कीर्तिपुर, काठमाडौका **प्रा. डा. पेशल खनाल**ले सहभागीहरूले छनोट गरेका अनुसन्धानमूलक लेखका शीर्षक, शीर्षक छनोटका समस्याहरू, आर्टिकल लेखनका विषय र क्षेत्र, ज्ञानको अन्तर, साहित्यको पुनरावलोकन, अनुसन्धान विधि, तथ्याङ्याक तथा सूचनाको प्रस्तुतिकरण, छलफल एवम् व्याख्या विश्लेषण, निष्कर्ष, उदृताङ्श, सङ्क्षेपिकरण र सन्दर्भग्रन्थका विषयमा छलफल तथा अभ्यास गराउनु भयो । उहाँले अहिलेसम्मका अनुसन्धानमूलक लेखहरूको नमुना प्रस्तुत गर्नुभयो ।

 कार्यक्रमको अन्त्यमा क्याम्पस प्रमुख श्री चन्द्रमणि राईले सहजकर्ता एवम् सहभागीहरूलाई धन्यवाद दिँदै अनुसन्धानका क्षेत्रमा क्याम्पसले अवलम्वन गर्ने नीति तथा कार्यक्रम र बजेटको व्यवस्थाका सम्बन्धमा स्पष्ट पार्दै सबै शिक्षक तथा कर्कचारीहरूलाई अनुसन्धान तथा प्राज्ञिक लेख लेखन एवम् प्रकाशनमा लाग्न अनुरोध गर्दै एक दिवशीय कार्यशाला कार्यक्रमको समापन गर्नुभयो ।